অবরোধ চলাকালে সকাল ১০টার দিকে খাগড়াছড়ি চেঙ্গী ব্রিজ এলাকায় পুলিশ ও পিকেটারদের মধ্যে সংঘর্ষের ঘটনা ঘটে। পুলিশ তিন রাউন্ড শর্টগানের গুলি ছুড়ে পিকেটারদের ছত্রভঙ্গ করে দেয়। এ সময় পিকেটারদের গুলতির আঘাতে এএসই আবুল হোসেনসহ তিন পুলিশ সদস্য আহত হয়। একই স্থানে বিকাল সাড়ে ৪টার দিকে ৩০/৪০ পিকেটার আচমকা রাস্তায় এসে গাড়ি ভাংচুরের চেষ্টা চালালে আইন শৃঙ্খলা বাহিনীর সদস্যরা ধাওয়া দিয়ে ছত্রভঙ্গ করে দেয়। সকালে সাজেকগামী পর্যটকবাহী গাড়ির উপর পিকেটাররা কয়েক দফা ঢিল ছোঁড়ে।